cyanic-selkie/wikianc huggingface dataset:
Anachronisme
'n Anachronisme is iets wat nie heeltemaal in sy tyd pas nie óf, meer presies geformuleer: iets wat 'n onvanpaste breek maak in die chronologiese samehang van toestande of gebeurtenisse. 'n Anachronisme kan bestaan uit 'n onjuiste tydsplasing van begrippe, persone, gebeurtenisse, voorwerpe, gebruike, uitdrukkings, woorde, gebruikte tegnologie, (wysgerige) opvattings, musiek, kleding, materiale, plante en diere – alles wat in verband gebring kan word met 'n bepaalde tyd.
Die verplasing kan twee kante hê: iets word gebruik in 'n tydvak waarin dit nog nie bestaan het nie (byvoorbeeld 'n fiets in die middeleeue) of in 'n tydvak waarin dit juis nie meer algemeen gebruik word nie ('n musiekkasset in die huidige tydvak).
Metonimies (naamsverwisseling. < Oudgrieks μετωνυμία, metonumía < μετά, "saam met", en ὄνυμα, "naam") gesien is 'n anachronisme die genoemde begrip of voorwerp self.
Vorme van anachronismes
'n Prochronisme is die plasing van 'n gebeurtenis, voorwerp of konsep voor die teenswoordige tyd (die voorwerp is nog nie uitgevind nie, 'n uitdrukking was nog nie in gebruik nie, die ideologie het nog nie bestaan nie, die tegnologie het nog nie bestaan nie). Voorbeelde hiervan is:
'n "Western" wat in 1870 afspeel gebruik 'n wapen wat destyds nie bestaan het nie (soos die Winchester 1873-geweer). 'n Parachronisme is 'n gebeurtenis, voorwerp of konsep wat te laat geplaas word (dit is lank reeds agterhaald, outyds of oudmodies, nie meer van toepassing nie, skaars of nie meer in gebruik nie). 'n Voorbeeld hiervan is:
Anachronisme as artistieke uiting
In kunsvorme soos die teater of die prosa word anachronismes sigbaar wanneer die kunstenaar elemente invoeg wat nie behoort tot die historiese tyd waarin die toneelstuk of verhaal afspeel nie. Dit kan gebaseer wees op 'n fout ('n skrywer laat 'n elektriese straatlamp brand in 'n roman wat aan die begin van die 19de eeu afspeel), maar dit kan ook 'n bewuste manipulasie van tyd wees. Byvoorbeeld, in 'n moderne opvoering van die operas van Mozart uit die 18de eeu word 'n motor of 'n bromponie gebruik. Die bedoeling van die regisseur kan wees om die historiese verhaal aan te pas by die moderne kyker se milieu. Die effek van sulke anachronismes is soms vergelykbaar met wat Bertolt Brecht die Verfremdungseffekt noem: die kyker (of leser) ervaar 'n breek met die logiese verloop van sake en word aangemoedig om bewustelik na te dink oor wat hy sien.
Anachronisme as humoristiese element
'n Komiese effek kan ook bewerkstellig word deur 'n anachronisme. Die strokiesprent Asterix vermeng in elke verhaal verskeie anachronismes. Die animasiereeks The Flintstones speel af tydens prehistoriese tye, maar maak gebruik van verskeie uitvindings uit die 20ste eeu, meestal in die vorm van diere (byvoorbeeld 'n dwergolifant as stofsuier).
Ander voorbeelde
Die term word ook gebruik in verband met die taal- en sielkunde.
Quinn Shephard
Quinn Shephard (gebore 28 Februarie 1995) is 'n Amerikaanse aktrise, skryfster, en vervaardiger. Sy is bekend vir haar rolle in die rolprente Unaccompanied Minors (2006) en Blame (2017), en in die televisiereeks Hostages (2013).
Diacarnus
Diacarnus is 'n genus van sponsdiere uit die klas van die Demospongiae (gewone sponse).
Atman (Hindoeïsme)
Atman (Sanskrit: आत्मन्) beteken die innerlike self, gees of siel. In Hindoefilosofie, veral die Vedanta-skool van Hindoeïsme, is "atman" die eerste beginsel: die ware self van ’n individu. Om moksha (bevryding) te bereik moet ’n mens selfkennis (atma gyan) opdoen.
Die ses ortodokse skole van Hindoeïsme glo daar is ’n atman in elke lewende wese. Dit verskil van Boeddhisme, wat glo daar is geen siel of self nie.
Definisie
Die Sanskrit-woord ātman beteken "essensie, asem, siel". Dit is afgelei van die Proto-Indo-Europese woord *h₁eh₁tmṓ (’n wortel wat beteken "asem"; vergelyk die Nederlandse adem en Duitse atmen "om asem te haal"). Dit kan ook verbind word met die Griekse woord atmos, waarvan die woord "atmosfeer" afgelei is.
Atman word in Hindoeïsme beskou as ewig, onverganklik, bo tyd verhewe, "nie dieselfde as liggaam of gedagtes of bewussyn nie, maar... maar iets bo dit verhewe wat hulle almal deurdring".
Atman is ’n metafisiese en spirituele begrip vir Hindoes wat dikwels in hulle geskrifte bespreek word saam met die begrip brahman.
Laingsburgvloed
Een van die bekendste vloedrampe in Suid-Afrika is die Laingsburgvloed. Laingsburg is in 1881 op die noordelike bank van die Buffelsrivier ontwikkel en het oorspronklik bekend gestaan onder die naam Buffelsrivier. Die dorp het ontwikkel as ’n oase vir reisigers wat deur die dorre Karoo gereis het.
Die vloed
Op 25 Januarie 1981, in Laingsburg se eeufeesjaar, is ’n groot deel van die dorp binne minute weggespoel deur een van die mees verwoestende fratsvloede ooit, wat in die Groot-Karoo voorgekom het. Na ’n wolkbreuk in die noordoostelike hinterland suid van die Komsberg het ’n wal van water ’n paar meter hoog langs die Buffelsrivier afgestorm en alles in sy pad weggevee. Mense en hul besittings was meegesleur en onder die slik begrawe. Hidroloë skat dat daar ongeveer elke 100 jaar so ’n fratsvloed te wagte kan wees.
Die vloed het aanvanklik begin met ’n ligte reën wat verwelkom is deur die boere van die omgewing aangesien reën in die gebied so skaars was. Selfs geharde skaaprasse sukkel om in die dorre gebied te oorleef. Die grond van die gebied is egter van so ’n aard dat dit nie baie water kan absorbeer nie. Die gevolg is dus dat die water direk na die rivier dreineer. Die water het opgebou in beide die Baviaansrivier en die Buffelsrivier wat bymekaarvloei by die dorpie. Die Buffelsrivier sny deur Klein Swartberg in ’n diep kloof waarin die water vinnig kon opbou in diepte. Die rivier het vinnig van ’n stroom na ’n rivierwal van ongeveer 6 m opgebou. Binne enkele ure was die dorp onder water en inwoners moes verwoed veg vir hulle lewens.
Oorsaak
Die rede vir die groot skade en lewensverlies is stellig dat mense niksvermoedend die dorp in die meestal droërige loop van die Buffelsrivier gebou het sonder om die gevaar van ’n skielike vloed te besef. Mense wat met openbare veiligheid gemoeid is, sê die Laingsburg-ramp beklemtoon die noodsaaklikheid van paraatheid. Die vloed het die Laingsburgers nie net totaal onverhoeds betrap nie, maar hulle was ook heeltemal onvoorbereid omdat hulle in hul droë wêreld glad nie sulke ernstige oorstromings geken het nie. Die Floriskraaldam, 24 km suidoos van die dorpie, is in die 1950's in die Buffelsrivier gebou om sowat 1700 ha landbougrond te besproei. Die bakmaat van die dam is 68 miljoen m³.
Tydens die vloed is die bodem en walle van die rivier weggevoer en al wat oor is, is die rotse op die rivierbodem. Plante het reeds teruggegroei maar selfs plantegroei kan nie die skade aan die rivierbodem verbloem nie. ’n Mens kan moeilik jouself indink dat die klein stroompie wat vandag onderdeur die pad- en spoorbrûe vloei, met die vloed tot bokant die brûe gestyg het en beide brûe weggevoer het. Mense het gedink die siviele ingenieurs wat die N1 snelweg gebou het, was gek om sulke hoë brûe te bou met sulke geweldige boë vir so ’n smal stroompie. Net die boë van die spoorwegbrug het die vloed deurstaan. Die water was meer as 2 m diep in die hoofpad van die dorp toe die vloed op sy hoogste was.
Slagoffers
Na die vloed het reddingswerkers vir dae lank die vloedoorblyfsels gefynkam in die hoop om oorlewendes op te spoor. Hulle het egter net lyke opgespoor. Tot vandag word 72 persone nog vermis. Hulle het waarskynlik verdrink en is onder die slik in die Floriskraaldam begrawe. Alhoewel 104 persone vermis / dood is, is net 32 lyke gevind. Tekens van die verwoesting van die vloed kan steeds gesien word 23 jaar na die vloed. Televisie was nog in sy kinderskoene en mense het vasgenael en moedeloos gestaar na die skade wat aangerig is. Die beelde wat toe uitgesaai is, sal altyd deur die mense van daardie tyd onthou word. Oorlewendes het ook hul hartseerverhale vertel, van hoe ou mense in die ouetehuis deur die vloed weggeruk is. Die Burger, ’n koerant van die Wes-Kaap het R3-miljoen ingesamel om die inwoners na die vloed by te staan.
Samkhya
Samkhya (Sanskrit: साङ्ख्य) is een van die ses ortodokse skole van Indiese filosofie. Dit is die naaste aan die Yoga-skool van Hindoeïsme en het ander filosofiese skole beïnvloed.
Die ander vyf ortodokse skole is Vedanta, Nyaya, Vaisheshika, Mimamsa en Yoga.
Laingsburgvloed
Skade
Verskeie staatsdepartemente en ook ’n rampnoodlenigingsfonds het in die eerste jaar bystand ter waarde van ongeveer R45 miljoen verleen, om die gemeenskap in staat te stel om met die herbou van die dorp te begin.
Gevolge
Vandag word die vloed gebruik as deel van dorp se toerisme-strategie om besoekers na die dorp te trek en die ekonomie te stimuleer. 'n Film van die vloed kan na gekyk word in die biblioteek, asook ’n versameling foto’s en koerantuitknipsels wat die gebeure van die vloed dek. In die middel van die dorp is ’n bord opgerig wat wys hoe hoog die water deur die dorp gestroom het. In die naby geleë omgewing is ’n 4x4 roete waar mense ’n roete kan volg om na oorblyfsels van die vloed te gaan kyk. Elke persoon op die roete ontvang ’n boekie oor die geskiedenis van die gebied en een hele afdeling word gewy aan die Laingsburgvloed. Die roete volg die kloof waardeur die Buffelsrivier vloei, wat tot 'n beskermde nasionale erfenisgebied verklaar is. Die gebied word beskou as 'n juweel van die natuur.
Sommige boere het bankrot gespeel as gevolg van die vloed en plaasarbeiders het hul werk verloor. Laingsburg het steeds ’n hoë werkloosheidsyfer. In 2003 het beskuldigings ontstaan dat swart mense wat gesterf het in die vloed sonder seremonie in ’n massagraf begrawe is. ’n Ondersoek deur die regering het gewys dat die bewerings onwaar was. Nieteenstaande het die regering in 2004, as teken van meegevoel, ’n verdere R250 000 beskikbaar gestel aan die Munisipaliteit om die Goldner-begraafplaas, wat tydens die vloed beskadig is, op te gradeer. R1,3 miljoen is ook geskenk vir die opgradering van paaie en stormwater infrastruktuur. Hierdie skenkings het tydelike werk geskep vir die plaaslike gemeenskap van Laingsburg.
Vloedgevaar bly ’n werklikheid in Laingsburg. Tussen 22 en 24 Desember 2004 het ’n vloed weer deur die gebied gewoed. In sommige gebiede was die hoogste reënval sedert die 1880’s geval. R25 miljoen se skade is aangeteken maar gelukkig was daar die keer geen lewensverlies nie.
Florida, Johannesburg
duimnael|links|270px|Die destydse [[Gereformeerde kerk Florida huisves nou 'n ander kerkgenootskap. ]]
Florida is 'n woongebied in Gauteng, Suid-Afrika. Dit is omtrent 10 myl wes van Johannesburg geleë. Die gebied wat as Florida bekend staan is oorspronklik op die plaas Vogelstruisfontein gestig. Vogelstruisfontein en die plase Roodepoort en Paardekraal is vir mynboukampe gebruik nadat goud in 1881 hier ontdek is.
Die hoofpad deur Florida, Goldmanstraat vorm die ruggraat vir plaaslike sake-aktiwiteit en burgerlike dienste. Die plaaslike biblioteek is een van die beste van sy soort in Johannesburg. 'n Aantal antieke handelaars wat in Afrikana meubels spesialiseer is aan die oostelike punt van Goldmanstraat geleë.
Florida Meer is 'n groot watermassa suid van die spoorlyn. Dit word omring deur residensiële eiendomme in die noorde en parke na die ooste en weste.
Hoewel Florida aanvanklik as 'n wit woongebied geklassifiseer is, is 30% van die inwoners tans kleurlinge. Die hoofrede hiervoor is die nabygeleë kleurling-townships van Bosmont, Coronationville, Newclare, Westbury en Riverlea.
Die treinstasie is geleë op die Springs na Randfonteinlyn met maklike toegang tot Johannesburg.
Die gebied word bedien deur die Afrikaanse Florida Hoërskool en Florida Laerskool, asook die Engelse Florida Primary School en Florida Park High School. Die plaaslike sportveld by Trezonapark is die tuiste van die Florida-Albion-sokkerklub, met geriewe vir hokkie, krieket, tennis en muurbal. Weens ingrypende demografiese veranderings het die Gereformeerde kerk Florida ontbind en is die NG gemeente Florida op 1 Oktober 2014 en Floridapark vroeg in 2016 by die gemeente Constantiakruin ingelyf. Die gemeente Kriel is reeds jare gelede by die Floridase moedergemeente ingelyf.
Die Florasentrum in Florida Hills is die omgewing se grootste en gewildste winkelsentrum.
Vedanta
Vedanta (Sanskrit: वेदान्त), ook Uttara Mīmāṃsā, is een van die ses groot ortodokse skole van Hindoeïsme. Dit beteken letterlik "einde van die Vedas" en weerspieël idees oor die spekulasies en filosofieë wat in die Upanishads vervat is, veral kennis en bevryding.
Die ander vyf ortodokse skole is Samkhya, Nyaya, Vaisheshika, Mimamsa en Yoga.
Adelaide Hawley Cumming
Adelaide Hawley Cumming (6 Maart 1905 – 21 Desember 1998) was 'n Amerikaanse aktrise. Sy was bekend vir haar rolle in die televisiereekse Television Fashions (1948), Betty Crocker Show (1950), en Betty Crocker Star Matinee (1951).
Erika Eleniak
Erika Eleniak (gebore 29 September 1969) is 'n Amerikaanse aktrise. Sy is bekend vir haar rolle in die rolprente E.T. the Extra-Terrestrial (1982), The Blob (1988), Under Siege (1992), en The Beverly Hillbillies (1993).
Cameron Ansell
Cameron Ansell (gebore 28 November 1992) is 'n Kanadese akteur. Hy is bekend vir sy rolle in die rolprent Breakfast with Scot (2007) en in die televisiereekse The Save-Ums! (2003), Skyland (2005), en Spider Riders (2005).
Republiek die Kongo
Die Republiek die Kongo (Frans: République du Congo; Kituba: Repubilika ya Kôngo; Lingala: Republíki ya Kongó), ook Kongo-Brazzaville, of net Kongo (nie dieselfde as die Demokratiese Republiek die Kongo nie) is 'n voormalige Franse kolonie in die westelike Sentraal-Afrika. Dit grens aan Gaboen in die weste, aan Kameroen in die noordweste, die Sentraal-Afrikaanse Republiek in die noorde, die Demokratiese Republiek die Kongo in die ooste, Angola (Cabinda) in die suide en die Golf van Guinee in die suidweste.
Die Republiek die Kongo beslaan 'n oppervlakte van 342 000 km² en het 'n bevolking van 5 244 359 in 2018 gehad. Die hoofstad en grootste stad is Brazzaville wat saam met Kinshasa, die hoofstad van die DR Kongo, een van die grootste metropolitaanse gebiede in Afrika vorm en deur die Kongorivier van mekaar geskei word. Die naam "Kongo", wat jagter beteken, is afkomstig van die Bakongo-stam wat naby die Kongorivier kom woon het.
Vroeë geskiedenis
Dele van die teenwoordige Volksrepubliek die Kongo het ook binne die ou Kongoryk geval. Die gebied het in 1885 onder Franse beheer gekom na die ontdekkingstogte van die Fransman Pierre Savorgnan de Brazza. Later het dit deel van Frans-Ekwatoriaal-Afrika geword, met Brazzaville as hoofstad van die hele gebied. Op 15 Augustus 1960 het die gebied on afhanklik geword met Fulbert Youlou, 'n voormalige priester, as premier en later as president. Werkloosheid het tot binnelandse onrus gelei, en in 1963 moes hy bedank. Die Kommunisties gesinde Alphonse Massamba-Debat het president geword met die steun van die Nasionale Revolusionêre Beweging. Die beweging se jeugtak, bewapen en opgelei deur Kubane en Chinese, het hom gesteun teen die leër, maar in September 1968 het die leër onder aanvoering van kaptein Marien Ngouaby en kaptein Alfred Raoul die bewind oorgeneem..
Nyaya
Nyaya (Sanskrit: न्याय) is een van die ses ortodokse skole van Hindoeïsme. Die naam beteken letterlik "geregtigheid", "reëls", "metode" of "oordeel".
Die ander vyf ortodokse skole is Vedanta, Samkhya, Vaisheshika, Mimamsa en Yoga.
Diacarnus ardoukobae
Diacarnus ardoukobae is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Diacarnus en tot die familie Podospongiidae. Die wetenskaplike naam van die spesie is die eerste keer geldig gepubliseer in 1995 deur Kelly-Borges & Vacelet.
Gastrula
duimnael|260px|Gastrulasie vind plaas wanneer ’n [[blastula, wat uit een laag bestaan, inwaarts vou en vergroot om die gastrula te vorm. Kleure: ektoderm, blou; endoderm, groen; blastoseel, geel; en archenteron (die ingewande), pers.]]
Constance Cummings
Constance Cummings (15 Mei 1910 – 23 November 2005) was 'n Amerikaanse aktrise. Sy was bekend vir haar rolle in die rolprente The Criminal Code (1931), Broadway Thru a Keyhole (1933), Haunted Honeymoon (1940), en Blithe Spirit (1945).
Gastrula
Gastrulasie is ’n stadium vroeg in die embrio-ontwikkeling van die meeste diere waartydens die enkellaag-blastula herrangskik word in ’n veellaag-struktuur bekend as die gastrula.
Beskrywing
Voor gastrulasie is die embrio ’n aaneenlopende epiteellaag van selle; teen die einde van gastrulasie het die embrio begin differensieer om afsonderlike sellae, die basiese asse van die liggaam (byvoorbeeld bokant-onderkant, voorkant-agterkant) en een of meer seltipes, insluitende die toekomstige ingewande, te vorm.
In organismes waar die gastrula drie kiemlae het, bestaan dié lae uit die ektoderm, mesoderm en endoderm. In organismes met twee kiemlae, het die gastrula net ’n ekto- en endoderm.
Gastrulasie vind plaas ná kliewing (verdeling) en die vorming van die blastula. Dit word gevolg deur organogenese, waar individuele organe uit die nuut gevormde kiemlae ontstaan. Elke laag lei tot ’n spesifieke soort weefsel en organe in die ontwikkelende embrio. Uit die ektoderm ontstaan die epidermis en senustelsel in gewerweldes. Uit die endoderm ontstaan die epiteel van die spysverterings- en asemhalingstelsel en organe wat met eersgenoemde verband hou, soos die lewer en pankreas. Die mesoderm gee aanleiding tot baie seltipes, onder meer die spiere, bene, hart, are, werwels en vel. Ná gastrulasie is die selle in die liggaam óf georganiseer in plate verbinde selle (soos in epitele) óf as ’n netwerk van geïsoleerde selle (soos mesenchiem).
Die terme "gastrula" en "gastrulasie" is in 1872 geskep deur Ernst Haeckel, in sy werk Biology of Calcareous Sponges.
Karp
Die Karp (Cyprinus carpio) is 'n varswatervis in die familie Cyprinidae. Die gewone karp is die bekendste karp en is oorspronklik afkomstig van Asië. In die 12de eeu het Europese monnike karpe geteel as 'n bron van voedsel en in 1877 is karpe in die Verenigde State van Amerika ingevoer. In sentraal Europa is karp 'n algemene tradisionele gereg tydens Kersfees.
Voorkoms
Die vis is olyfbruin tot goud van kleur. Drie verskillende skubpatrone word by die visse gevind: Die mond kan vorentoe uitstrek en daar is 'n paar baarde aan die mond wat dien as 'n tasorgaan. Die vis kan tot 24 kg weeg.
Habitat
Die vis leef in damme, mere, modderrige riviere en stadig vloeiende riviere, selfs stilstaande water. Hulle is gewoonlik op die bodem doenig waar die modder versteur en kos gesoek word. Die wyfie lê haar eiers gedurende die lente en somer in vlak water of onder waterplante.
Hengel en karp-aas
Boilies is ongetwyfeld van die beste varswateraas wat spesiaal gemaak word om groot vis mee te vang. Dit is nie net 'n uitstekende hengelaas vir spesiekarp hengel nie, dit is ook uiters geskik vir beide kompeterende en sosiale karphengel. Boilies is beskikbaar in 'n groot verskeidenheid kleure, geure en in verskillende vorms en groottes; van klein mikro boilies (sommige selfs so klein as 6 mm) tot die heel groottes van so 40-50mm wat uitstekend werk vir monster vis, beide karp en baber.
Die mees algemene manier om 'n boilie te gebruik is met behulp van 'n haarstrop (die aas word aan die haar geheg en nie direk aan die hoek vasgemaak nie) wat die boilie toelaat om aan die agterkant van die hoek te rus. Dit beteken nie net dat die aas meer natuurlik in die water sal voorkom nie, maar ook dat dit dikwels die verskil sal maak tussen 'n goeie hoekgreep en 'n ondoeltreffende greep. Weens die manier waarop karp na kos soek word alles wat na kos lyk eers van die bodem af opgesuig en dit wat nie kos is nie word dan baie vinnig weer uitgeblaas; sou die vis besluit die boilie is nie eetbaar nie sal hy dit baie vinnig uitblaas, maar omdat die boilie onafhanklik kan rondbeweeg (los van die hoek) haak die hoek baie maklik in die karp se mond vas, en ook meer gereeld in die vis se onderlip waar dit nie maklik sal loskom nie.
Ander karpaas wat in al ons hengelwaters goeie vangstes oplewer is soetmielies, degieaas, dryfasies en erdwurms. Soetmielies word eers gekook en daarna binne-in 'n groot verskeidenheid van geursels verpak. Omdat dit redelik sag gekook word kan jy dit sommer direk op die hoekpunt haak. Die mees bekende degieaas is seer sekerlik doodgewone koekmeel wat met 'n bietjie water gemeng word, en dan bo-oor die hoeksteel gedraai word. Dit word dan netso, ongegeur, gebruik of jy kan dit bietjie versoet met strooi suiker of heuning of jy kan dit binne-in die geursel van jou keuse doop.
Daar is bittermin hengelaars wat nie dryfasies ken nie. Hulle is beskikbaar in drie verskillende groottes, met 'n harde of sagte tekstuur, en gegeur in 'n magdom verskillende geure en word nes soetmielies direk op die hoekpunt gehaak. Erdwurms, veral die kleiner rooi wurm, het 'n baie sterk, natuurlike, lokreuk; en alhoewel dit meestal vir kurperhengel gebruik word, gebruik baie karphengelaars dit ook saam hul deegaas en/of dryfasies. Haak eers die erdwurm op die hoek sodat dit agter-op die hoek se steel tot ruste kom en daarna word 'n ander asie opgesit. Uiters doeltreffend, veral in die somermaande.
Koi
Die koivisse is almal karpe wat spesiaal geteel word.
Jenna Elfman
Jenna Elfman (gebore 30 September 1971) is 'n Amerikaanse aktrise en vervaardiger. Sy is bekend vir haar rolle in die rolprente Doctor Dolittle (1998), Keeping the Faith (2000), en Friends with Benefits (2011), en in die televisiereeks Dharma & Greg (1997).
Blastula
duimnael|220px|Blastulasie: 1 - morula, 2 - blastula. duimnael|220px|Blastoseel en blastoderm.
Die blastula (van die Griekse βλαστός blastos, "loot") is ’n hol sfeer van selle, wat blastomere genoem word, wat ’n binneste vloeistofgevulde holte (die blastoseel) omring wat in ’n vroeë stadium van embrio-ontwikkeling in diere ontstaan.
Beskrywing
Embrio-ontwikkeling begin met ’n sperm wat ’n eier bevrug om ’n sigoot te vorm wat baie kliewings ondergaan voordat dit ontwikkel in ’n bol selle bekend as die morula. Die vroeë embrio word eers ’n bastula wanneer die blastoseel gevorm het. Die volgende stadium is die vorming van die gastrula, waar die kiemlae van die embrio vorm.
In vitro-bevrugting behels die inplanting van ’n blastula in die baarmoeder. Blastulaselinplantings kan moontlik lei tot ’n einde aan onvrugbaarheid.
Zachary Ansley
Zachary Ansley (gebore 12 Januarie 1972) is 'n Kanadese akteur. Hy is bekend vir sy rolle in die rolprente Cowboys Don't Cry (1988), Princes in Exile (1990), en This Boy's Life (1993), en in die televisiereeks The X-Files (1993).
Mimamsa
Mimamsa (Sanskrit: मीमांसा) is een van die ses groot ortodokse skole van Hindoeïsme. Dit beteken letterlik "bepeinsing" of "kritiese ondersoek" en verwys dus na ’n tradisie van oordenking wat dui op die betekenis van sekere Vediese geskrifte. Dit is ook bekend as Purva-Mimamsa vanweë die fokus daarvan op die vroeëre Vediese geskrifte wat oor rituele dade handel.
Die ander vyf ortodokse skole is Samkhya, Nyaya, Vaisheshika, Vedanta en Yoga.
Diacarnus bellae
Diacarnus bellae is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Diacarnus en tot die familie Podospongiidae. Die wetenskaplike naam van die spesie is die eerste keer geldig gepubliseer in 1995 deur Kelly-Borges & Vacelet.
Audi A2
Die Audi A2 (intern aangewese as Typ 8Z) is 'n kompakte MPV-styl superminimotor, met 'n vyfdeur-luikrugbakstyl en vier of vyf sitplekke, wat vanaf November 1999 tot Augustus 2005 deur die Duitse vervaardiger Audi gebou is. Die Audi AL2 konsepmotor is die eerste keer op die Frankfurtmotorskou vertoon in 1997; die A2 was opvallend omrede dit van aluminium gebou is, en in kombinasie met sy doeltreffende enjin is dit 'n uiters ekonomiese motor op brandstof.
Pakkette beskikbaar in Duitsland was 'Advance', 'styl', 'High Tech' en later 'S lyn'; terwyl dit in die Verenigde Koninkryk beskikbaar was in verskillende afwerkingsvlakke, insluitend: "Standaard", SE (vir 'Spesiale toerusting'), 'Sport' en 'Special Edition' (in 2005).
Syfer 8-knoop
Las van toue / lyne
Hierdie knoop kan gebruik word om twee toue / lyne te las (op verskeie maniere), selfs al is die toue van twee verskillende diktes of materiaal (wat dit meer geskik as sommige ander knope maak).
Lus om voorwerpe aan vas te maak
Dit kan ook gebruik word om 'n lus aan die einde of moddel van 'n tou te maak, waaraan voorwerpe vasgemaak of gehang kan word. 'n Voordeel van hierdie knoop vir dié doel is dat die knoop nie gly nie (die lus word nie kleiner onder las nie). Dit is 'n gewilde knoop onder bergklimmers a.g.v. die veilige aard van die knoop.
Christine Elise
Christine Elise (gebore 12 Februarie 1965) is 'n Amerikaanse aktrise en vervaardiger. Sy is bekend vir haar rolle in die rolprente Child's Play 2 (1990) en Cult of Chucky (2017), en in die televisiereekse Beverly Hills, 90210 (1990) en ER (1994).
Quinn Cummings
Quinn Cummings (gebore 13 Augustus 1967) is 'n Amerikaanse aktrise. Sy is bekend vir haar rolle in die rolprent The Goodbye Girl (1977) en in die televisiereekse The Six Million Dollar Man (1974), Family (1976), en Remington Steele (1982).
Diacarnus bismarckensis
Diacarnus bismarckensis is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Diacarnus en tot die familie Podospongiidae. Die wetenskaplike naam van die spesie is die eerste keer geldig gepubliseer in 1995 deur Kelly-Borges & Vacelet.
Grace Cunard
Grace Cunard (8 April 1893 – 19 Januarie 1967) was 'n Amerikaanse aktrise, skryfster, en regisseuse. Sy was bekend vir haar rol in die rolprent The Purple Mask (1916).
Toyota Corolla Verso
Die Corolla Verso (bekend as die Corolla Spacio in Japan) is 'n 5-deur stasiewa (kompakte MPV) wat in 1997 vrygestel is deur Toyota tot die produksie van die derde geslag opgehou het in 2009 en die produksie van sy plaasvervanger, die Toyota Verso, begin het. Hoewel die ontwerp van die motor gebaseer is op die Verso se naamgenoot, die Corolla, deel die Verso nie 'n platform met die Corolla nie, in plaas daarvan is dit gebou op 'n aparte, unieke platform.
Die huidige mededingers van die Corolla Verso is die Opel Zafira en die Volkswagen Touran, beide rondom die tyd van die derde geslag Corolla Verso vrygestel.
Kimberly Elise
Kimberly Elise (gebore 17 April 1967) is 'n Amerikaanse aktrise. Sy is bekend vir haar rolle in die rolprente John Q (2002), The Manchurian Candidate (2004), Diary of a Mad Black Woman (2005), en For Colored Girls (2010).
Lys van riviere in Afrika
Hierdie is 'n alfabetiese lys van riviere in Afrika. Sien elke rivier se artikel vir meer besonderhede.
Diacarnus debeauforti
Diacarnus debeauforti is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Diacarnus en tot die familie Podospongiidae. Die wetenskaplike naam van die spesies is die eerste keer geldig gepubliseer deur Burton, M.S.
Audi A6
Die Audi A6 is 'n luukse motorvoertuig gebou deur die Duitse motorvervaardiger Audi, nou reeds in sy vierde geslag. As die opvolger van die Audi 100, word die A6 in Neckarsulm, Duitsland vervaardig - en is beskikbaar in sedan- en stasiewa-weergawes, laasgenoemde deur Audi bemark as die Avant.
Alle geslagte van die A6 word aangebied met voorwielaandrywing of Torsen-gebaseerde vierwielaandrywing - bemark deur Audi as hul quattro-stelsel. Tweede- en derdegeslag A6-modelle het hul platform gedeel met die maatskappy se Allroad-modelle.
Cas Anvar
Cas Anvar is 'n Kanadese akteur, skrywer, en regisseur. Hy is bekend vir sy rolle in die rolprente Shattered Glass (2003), The Terminal (2004), Punisher: War Zone (2008), en Source Code (2011).
Cybill Shepherd
Cybill Shepherd (gebore 18 Februarie 1950) is 'n Amerikaanse aktrise en vervaardiger. Sy is bekend vir haar rolle in die rolprente The Last Picture Show (1971) en Taxi Driver (1976), en in die televisiereekse Moonlighting (1985) en Cybill (1995).
Diacarnus erythraeanus
Diacarnus erythraeanus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Swarthaak
Die Swarthaak (Senegalia mellifera) is 'n algemene doringboom in Afrika. Die naam mellifera verwys na die boom se soetgeurige bloeisels en heuning. Die hout word pikswart as dit geolie word. Die boom staan in Engels as die Blackthorn bekend. Dit is gelys as nie bedreigd. In Suid-Afrika is die plant inheems in Gauteng, Limpopo, Noord-Kaap, Noordwes en die Vrystaat. Buite Suid-Afrika is die boom inheems in Angola, Botswana, Djiboeti, Egipte, Eritrea, Eswatini, Ethiopië, Jemen, Kenia, Mosambiek, Namibië, Saoedi-Arabië, Somalië, Soedan, Tanzanië, Tsjad, Uganda, Zambië en Zimbabwe.
Verspreiding
Die Swarthaak kom in die droë gebiede van Afrika en die Arabiese Skiereiland voor.
Gebruike
In Afrika word die boom vir omheining, veevoer en die bou van hutte gebruik. Dit blomme is 'n bron van nektar vir heuning-produserende bye. Die hout is ook gesog vir brandstof en die maak van houtskool.
Dieregebruike
Die boom is 'n belangrike voedselbron vir beeste en wilde diere, veral in die droë gebiede van Afrika. Die blare en jong takke is besonder voedsaam en bevat 'n hoë persentasie proteïene. Die blomme word dikwels deur koedoes gevreet. Diere soos olifante, swartrenosters, kameelperde en elande vreet graag die blare.
Galgknoop
Die galgknoop is 'n berugte eerder as beroemde knoop, as gevolg van die doel waarvoor dit gebruik is. Soos die naam impliseer, is dit die knoop (lus) wat gebruik is om mense mee op te hang.
Eienskappe
Die mees kenmerkende eienskap van die galgknoop is die lus wat verskuif onder las, m.a.w. die lus trek toe as iets daaraan gehang word.
Amerikaanse Maagde-eilande
Die Amerikaanse Maagde-eilande (Engels: United States Virgin Islands, USVI, ook American Virgin Islands), amptelik die Maagde-eilande van die Verenigde State (Virgin Islands of the United States), is 'n eilandgroep in Noord-Amerika en 'n eilandgebied van die Verenigde State van Amerika. Dit beslaan 'n oppervlakte van 346,36 km² en het 'n bevolking van 106 405 in 2010 gehad.
duimnael|links|Politieke kaart van die [[Maagde-eilande:
]] Die Amerikaanse Maagde-eilande behoort geografies aan die Maagde-eilande van die Klein-Antille. Dit is in die noordoostelike Karibiese See op die grens met die Atlantiese Oseaan geleë. Die Amerikaanse Maagde-eilande grens in die weste aan Puerto Rico en in die ooste aan die Britse Maagde-eilande. Dit bestaan uit die hoofeilande Saint Croix, Saint John, Saint Thomas en ander eilande. Die hoofstad en grootste stad is Charlotte Amalie, wat op die eiland Saint Thomas geleë is.
Die Maagde-eilande is in 1493 deur Christophorus Columbus tydens sy tweede reis vir Europa ontdek en ná die heilige Ursula van Keulen en haar maagd-volgelinge Santa Ursula y las Once Mil Vírgenes ("St. Ursula en haar 11 000 maagde") genoem. Dié naam is later verkort tot "die Maagde-eilande". Alhoewel die Maagde-eilande deur die Spaanse Ryk opgeëis is, is dié eilande nooit deur Spanjaarde gekoloniseer nie. Tydens die volgende twee eeu was die Maagde-eilande onder beheer van verskeie Europese magte soos Groot-Brittanje, Nederland, Frankryk en Denemarke-Noorweë.
Die Deense Wes-Indiese Kompanie het in 1672 Saint Thomas gekoloniseer, gevolg deur Saint John in 1694; Saint Croix is in 1733 van Frankryk gekoop. Terselfdertyd het Groot-Brittanje die nabygeleë eilande Anegada, Jost van Dyke, Tortola en Virgin Gorda van Nederland verower. Die Deense Maagde-eilande is volgens die Deens-Wes-Indië-verdrag op 31 Maart 1917 vir VS$25 miljoen aan die Verenigde State verkoop. Dié eilande is onder die Hersienende Organisasiewet van 22 Julie 1954 georganiseer en vorm tans 'n nie-geïnkorporeerde, georganiseerde grondgebied van die Verenigde State. Die Amerikaanse Maagde-eilande word deur die Verenigde Nasies as 'n gebied sonder eie regering beskou. Die Amerikaanse Maagde-eilande is gesogte vakansieplekke en die ekonomie is veral op toerisme gebaseer.
Sport
Krieket was eens die gewildste sportsoort in die Amerikaanse Maagde-eilande, maar Amerikaanse sportsoorte soos Amerikaanse voetbal, basketbal en bofbal word nou meer beoefen. Die Amerikaanse Maagde-eilande is een van die gebiede wat met ander Karibiese state spelers beskikbaar stel vir die Wes-Indiese nasionale krieketspan, een van die "nasionale spanne" in internasionale krieket met toetsstatus. Die Wes-Indiese nasionale krieketspan het aan elke Krieketwêreldbeker deelgeneem en die eerste twee toernooie in 1975 en 1979 gewen.
Bloupypie
Bloupypie kan na een van die volgende verwys:
Plantspesies:
Kaap Fria
Kaap Fria (koue kaap) is 'n landpunt aan die Atlantiese Oseaan op die noordelike kuslyn, bekend as die Skedelkus, van Namibië. Die kaap is 120 km noordwes van Mowebaai en 200 km suid van die Angolagrens. Dit is geleë in die Skedelkus Nasionale Park. Die kaap is tans slegs per lug bereikbaar.
Geskiedenis
Kaap Fria is, saam met Kaap Kruis, deur die Portuguese ontdekkingsreisiger Diogo Cão in 1486 ontdek.
Sedert die begin van die 1980's was daar sprake om 'n diepseehawe met 'n spoorverbinding na die Namibiese netwerk hier te bou. Die spoorlyn sou ook met die netwerke van Botswana, Zambië, Zimbabwe en Angola verbind word. Hierdie projek sal Namibië se posisie in intra-Afrika handel aansienlik verbeter. Die grootste struikelblokke is finansiering en die strawwe omgewing. Die konstruksie van die hawe en spoorlynverbinding is reeds in 2011 beplan en bevestig in Oktober 2014. Die Namibiese regering het VS$ 1,8 miljoen geoormerk vir die projek.
Hyperoartia
Hyperoartia is 'n groep kakebeenlose visse waarvan lampreie deel is. Die enigste oorlewende hyperoartia vandag is lampreie geklassifiseer as Petromyzontiformes. Die ontdekking van die fossiel Priscomyzon stel voor dat lampreie dalk in die Devonian-era begin vorm het.
Ensiklopedis
Die histories-filosofiese vakterm ensiklopedis verwys in die besonder na die uitgewers van die Franse Encyclopédie ou Dictionnaire raisonné des sciences, des arts et des métiers met 33 boekdele wat tussen 1751 en 1772 verskyn het en tussen 1781 en 1832 uitgebrei is tot 166 boekdele.
Die ensiklopedie is onder die leiding van Denis Diderot (1713-1784) en Jean Baptiste le Rond d'Alembert (1717-1783) saamgestel en was oorspronklik net daarop gemik om 'n kommersiële sukses te wees. Maar die projek het geleidelik tot 'n omvattende poging ontwikkel om die volledige kennis van dié tyd in een ensiklopedie saam te vat. Die werk is nie net in 'n anti-klerikale en anti-absolutistiese gees geskryf nie, maar sy uitgewers het ondanks die ambisieuse doelwit, wat hulle vir hulself gestel het, moeite gedoen om selfs die mees abstrakte onderwerpe vir die breë publiek verstaanbaar te verduidelik.
Sarah Cunningham (aktrise)
Sarah Cunningham (8 September 1918 – 24 Maart 1986) was 'n Amerikaanse aktrise. Sy was bekend vir haar rolle in die rolprente Black Like Me (1964), The Cowboys (1972), I Never Promised You a Rose Garden (1977), en Jagged Edge (1985).
Vaisheshika
Vaisheshika (Sanskrit: वैशेषिक) is een van die ses groot ortodokse skole van Hindoeïsme. In sy vroeë stadiums was dit ’n onafhanklike filosofie met sy eie metafisika, logika en etiek. Mettertyd het dit egter nader aan die Nyaya-skool beweeg, maar het sy eie epistemologie en metafisika behou.
Ensiklopedis
Baie groot denkers van die Verligtingstydperk het artikels tot die ensiklopedie bygedra soos Jean-Jacques Rousseau (1712-1778, artikels oor musiek), Voltaire (1694-1778, artikels oor gees en geskiedenis), Paul Heinrich Dietrich Baron Holbach (1723-1789, artikels oor skeikunde), Charles Montesquieu (1689-1755, artikels oor smaak), Étienne de Condillac (1715-1780) en ander.
Aangesien die Ensiklopedie en sy uitgewers 'n kenmerkende voorbeeld van die gees van die Verligting is, in dat hulle redenasie as die enigste grondslag vir kennis beskou en tegelykertyd teen die gesag van die absolutistiese staat, die kerk en die tradisionele wetenskap van hulle tyd optree, word die term 'ensiklopedis' ook algemeen gebruik om na die destydse voordenkers van die rasionalisme en filosofiese materialisme te verwys, al werk hulle nie self aan die Ensiklopedie nie.
Vaisheshika
Die ander vyf ortodokse skole is Samkhya, Nyaya, Mimamsa, Vedanta en Yoga.
Predikante van die Gereformeerde Kerke in Suid-Afrika
'n Lys van alle predikante van die Gereformeerde Kerke in Suid-Afrika wat in die kerk gedien het van die stigting daarvan in 1859 tot die hede. Die gemeentename en jaartalle ná elke predikant se naam dui op die gemeente(s) wat hy bedien het en die tydperk wat hy in elke gemeente gestaan het. Onder afgestorwe predikante dui die simbool † voor die laaste datum by elke predikant telkens sy sterfdatum aan.
In die bediening
duimnael|regs|320px|Die Algemene Sinode van die [[Gereformeerde Kerke in Suid-Afrika op Rustenburg, 4 April 1924, onder die seringboom waaronder die Kerk in 1859 gestig is en met prof. H.H. Kuyper as deputaat van die Geref. Kerke in Nederland. Eerste ry: A.S.E. Yssel, C.W.M. du Toit, J.V. Coetzee, J.G.H. van der Walt, J.H. Boneschans, J.C. van der Walt. Tweede ry: D.P. du Plessis, D. Rumpff, T. Hamersma, D. Postma, M. Postma, prof. H.H. Kuyper, L.P Vorster, proff. J.D. du Toit, J.A. du Plessis, I.D. Kruger. Derde ry: D.N. Kotzé, N.H. van der Walt, A. Duvenage, J.A. van Rooy, C.J.H. de Wet, B.J. de Klerk, W.J. de Klerk, G.H.J. Kruger, D.G. Venter, H.P.J. Pasch. Vierde ry: F.P.J. Snyman, H.J. Venter, P.J.S. de Klerk, H.S. van Jaarsveld, H.J.R. du Plessis, J.H. Kruger.]]
regs|duimnael|160px|Ds. [[Johannes Beijer, Reddersburg, 1862-1869.]]
Rob Archer
Rob Archer (gebore 9 Augustus 1975) is 'n Kanadese akteur en vervaardiger. Hy is bekend vir sy rolle in die rolprente Kick-Ass 2 (2013), A Christmas Horror Story (2015), en Pixels (2015), en in die televisiereeks Lost Girl (2010).
Shannon Elizabeth
Shannon Elizabeth (gebore 7 September 1973) is 'n Amerikaanse aktrise en vervaardiger. Sy is bekend vir haar rolle in die rolprente American Pie (1999), Thir13en Ghosts (2001), en Love Actually (2003).
Gladiolus gracilis
Die bloupypie (Gladiolus gracilis) is 'n meerjarige plant en geofiet wat tot die genus Gladiolus behoort en is deel van die fynbos. Die plant is endemies aan die Wes-Kaap.
Vaalrivier
Die Vaalrivier is die grootste takrivier van die Oranjerivier in Suid-Afrika. Die Vaalrivier kry sy naam van die grys kleur van sy water, veral in die vloedseisoen wanneer baie slik en sediment afgevoer word. Die opvanggebied is ongeveer 200 000 km2 en die jaarlikse afloop is 4 300 miljoen m3.
Oorsprong
Dit het sy oorsprong by Sterkfontein Baken naby Breyten, in Mpumalanga provinsie en vorm die grootste deel van die Vrystaat provinsie se noordelike grens. Dit vloei hiervandaan 1 120 km suidwes tot by sy samevloeing met die Oranjerivier naby Douglas. Sowat 30 km suidoos van Ermelo vloei die rivier onder deur die Paulkrugerbrug wat die N11-nasionale pad dra. Net voor Standerton vloei die rivier in die Grootdraaidam in. Die Kliprivier sluit nou by die rivier aan en dan vloei die Vaalrivier onder deur die N3 nasionale pad by Villiers. Net daarna vloei die rivier by die Vaaldam in. By die Vaaldam vloei die Wilgerivier ook by die dam in; die Vaaldam is oor die samevloeiing van die twee riviere gebou.
Die Vaalrivier vloei nou wes, deur die Vaaldriehoek. Die ander Klipriviersytak vloei nou saam met die Vaalrivier net voor die rivier oor die Barrage keerwal gaan. Hiervandaan vloei die rivier tot in die Bloemhofdam.
Die Hartsrivier is een van die noordelike sytakke van die Vaalrivier. In die omgewing waar die Hartsrivier in die Vaalrivier vloei, is die Vaalharts-besproeiingskema in 1933 as deel van die nasionale heropbouprogram ná die Groot Depressie ontwikkel. Dit is 'n groot besproeiingsprojek wat water uit die Vaal- en Hartsriviere deur middel van kanale oor 'n groot gebied wat voorheen redelik droë wêreld was, versprei en die dorpe Jan Kempdorp en Vaalharts laat groei het.
Grootmaatverbruikers
Water word uit die rivier onttrek om te voldoen aan die industriële behoefte van die Gauteng en 'n groot deel van die Vrystaat. Die grootmaatverbruikers sluit in: Rand Water, Eskom se steenkoolkragstasies, Yskor, Sasol, die Vrystaatse Goudvelde en myne in die Noord-Kaap.
Damme in die Vaalrivier
Die Vaaldam is die grootste dam in die Vaalrivier. Dit is die tweede grootste dam in Suid-Afrika in terme van oppervlakarea en het die vierde grootste volume. Ander damme in die rivier is die Grootdraaidam naby Standerton en die Bloemhofdam naby Bloemhof. Daar is ook verskeie keerwalle in die rivier waarvan die Barrage naby Vereeniging die bekendste is.
Vislewe
Geelvisse, Oranjerivier-moddervisse en moggels kom onder andere in die rivier voor.
Wes-Sahara
Wes-Sahara (Arabies: الصحراء الغربية, aṣ-Ṣaḥrā’ al-Gharbīyah; Berbers: Taneẓroft Tutrimt; Spaans: Sahara Occidental) is 'n gebied wat voorheen as Spaans-Sahara, 'n kolonie van Spanje bekend gestaan het. Dit is geleë in Noord-Afrika, suid van Marokko, suidwes van Algerië en noordwes van Mauritanië. Die Kanariese Eilande lê noordwes van Wes-Sahara in die Atlantiese Oseaan.
In Julie 2004 het Wes-Sahara 'n bevolking van 267 405 gehad. Dit beslaan 'n oppervlakte van 266 000 km². Wes-Sahara is dus effens kleiner as Nieu-Seeland en net groter as die Verenigde Koninkryk, maar met 'n totale bevolking kleiner as die meeste stede in Suid-Afrika.
Bevolking
Die etniese samestelling van die bevolking is oorwegend Sahrawis, letterlik inwoner van die Sahara of woestyninwoner ('n mengsel van Arabiere en gearabiseerde Imazighen (Berbers)) en Arabiere uit Marokko. Sahara (Arabiese uitspraak: [ˈsˤɑħrɑːʔ]) beteken woestyn in Arabies. Byna die hele bevolking van Wes-Sahara is Moslems.
Politiek
In Desember 2020 het die Verenigde State die eerste land ter wêreld geword wat Marokko se soewereiniteit oor die gebied erken het, maar sommige lande, soos Frankryk en Nederland, erken ook nie Wes-Sahara as 'n onafhanklike staat nie. Die VSA het Marokko se eis egter net in verruiling vir Marokko se diplomatieke erkenning van Israel aanvaar. As gevolg hiervan is die situasie van beide Palestyne en Sahrawis aan mekaar geheg.
Die republiek het op die oomblik slegs 'n klein strook van die land onder sy beheer (in die suidooste), die res word deur Marokko bestuur. Die grens tussen die twee lande is die Marokkaanse Muur.
Die hele bestuur van die SADR bestaan uit Polisario-lede. Polisario is 'n guerillaleër wat in 1973 gestig is en veg vir die bevryding van Wes-Sahara van Marokkaanse oorheersing.
Sherri Shepherd
Sherri Shepherd (gebore 22 April 1967) is 'n Amerikaanse aktrise en vervaardiger. Sy is bekend vir haar rolle in die rolprente Precious (2009) en One for the Money (2012), en in die televisiereekse Less Than Perfect (2002) en 30 Rock (2006).
Chereé
Chereé (gebore Cheree Desiree Large op 27 Mei 1979) is 'n Afrikaanse country-sangeres. Haar debuutalbum, Chereé, is in 1999 uitgegee. Van haar treffers sluit in Mamma, Jy het my Hart Gesteel en Dertig Dae In Die Somer.
N'dalantando
N'dalantando (voorheen Vila Salazar) is die hoofstad van die Cuanza Norte-provinsie in Angola. Die stad het 'n bevolking van 46 606 in 2010 gehad.
Diacarnus globosus
Diacarnus globosus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Diacarnus en tot die familie Podospongiidae. Die wetenskaplike naam van die spesie is die eerste keer geldig gepubliseer in 1976 deur Vacelet, Vasseur & Lévi.
Pauline Curley
Pauline Curley (19 Desember 1903 – 11 Desember 2000) was 'n Amerikaanse aktrise. Sy was bekend vir haar rolle in die rolprente Love Apple (1920) en Judge Her Not (1921).
Die hele dorp weet
Die Hele Dorp Weet is 'n Afrikaanse rolprent wat in 1961 deur Carfo vervaardig en uitgereik is. Dit is geskoei op 'n gelyknamige boek deur Santie Grosskopf.
Genre
Die rolprent is ’n drama.
Storielyn
Dit handel oor ’n meisie wat ’n soektog na haar pa onderneem nadat haar ouers besluit het om te skei. Dit fokus op die vernietigende uitwerking van egskeiding op ’n gesin. Die rol van Soekie is vertolk deur Annemarie Botha, nou Annemarie Jones. Die prent is in 1975 deur Constantia Films herfilm onder die naam Soekie.
Die vlugteling
Die Vlugteling is 'n Afrikaanse rolprent wat in 1960 deur SA Rolprentproduksies uitgereik is.
Hoofrolspelers
Die hoofspelers is onder andere Johann van Heerden, Dick van der Merwe, Wena Naudé en Gert van den Bergh.
Storielyn
’n Man vermoor ’n polisieman en gaan skuil op ’n plaas, waar hy voorgee hy is die blinde boer se verlore seun. Hy pers die familie af om stil te bly. Hy probeer ’n nuwe blaadjie omslaan, maar dan ontsnap sy vriende uit die plaaslike tronk en dwing hom om aan ’n bankroof deel te neem.
Alison Elliott
Alison Elliott (gebore 19 Mei 1970) is 'n Amerikaanse aktrise. Sy is bekend vir haar rolle in die rolprente Wyatt Earp (1994), The Spitfire Grill (1996), The Wings of the Dove (1997), en The Assassination of Jesse James by the Coward Robert Ford (2007).
Gladiolus gracillimus
Gladiolus gracillimus is 'n meerjarige plant en geofiet wat tot die genus Gladiolus behoort. Die plant is inheems aan die Malawi, Tanzanië en Zambië.
Abby Elliott
Abby Elliott (gebore 16 Junie 1987) is 'n Amerikaanse aktrise en skryfster. Sy is bekend vir haar rolle in die rolprente No Strings Attached (2011), Fun Size (2012), en Teenage Mutant Ninja Turtles (2014), en in die televisiereeks Saturday Night Live (1975).
Cecil Cunningham
Cecil Cunningham (2 Augustus 1888 – 17 April 1959) was 'n Amerikaanse aktrise. Sy was bekend vir haar rolle in die rolprente Playboy of Paris (1930), Susan Lenox <Her Fall and Rise> (1931), The Awful Truth (1937), en Cowboy Serenade (1942).
Bridey Elliott
Bridey Elliott (gebore 27 Julie 1990) is 'n Amerikaanse aktrise.
Baleno
Baleno is 'n 4de klas munisipaliteit in die provinsie van Masbate in die Filippyne. Volgens 'n sensus in 2000 het Baleno 'n bevolking van 26 096 mense. Baleno is in 24 afdelings verdeel wat barangays genoem word.
Aapvuisknoop
Die aapvuisknoop is 'n direkte vertaling van die Engelse naam Monkey's fist knot. Hierdie knoop vorm 'n bal aan die tou se punt, waarin 'n swaar voorwerp soos 'n klip of stuk yster gesit kan word om dit gewig te gee.
Gebruike
Hierdie knoop is op ou skepe gebruik aan die punt van die vasmeertou waarmee die boot of skip aan die kaai  vasgemaak is, sodat dit vanaf 'n boot of skip na die kaai gegooi kon word. Dit het egter al vele ongelukke veroorsaak a.g.v. die onverwagte gewig aan die punt van die tou, veral beserings aan die vingers en kop.
Meer onlangse gebruike is as versiering, bv. aan die punt van 'n fluitjie of sleutelhouer se tou.